钦定古今图书集成/明伦汇编/官常典/第134卷 > 梁
## 钦定古今图书集成/明伦汇编/官常典/第134卷 > 梁

### 武帝天监元年降省齐世王侯大封文武功臣

按《梁书武帝本纪》，天监元年“夏四月丙寅，高祖即皇
帝位。诏曰：‘兴运升降，前代旧章。齐世王侯，悉皆降省，
其有效著艰难者，别有后命’。是日，诏封文武功臣新
除车骑将军夏侯详等十五人为公侯，食邑各有差。
闰四月丁酉，以行宕昌王梁弥邕为安西将军、河凉
二州刺史，正封宕昌王。六月庚戌，以行北秦州刺史”
杨绍先为北秦州刺史、武都王。八月乙已，平北将军、
西凉州刺史象舒彭进号安西将军，封邓至王。
天监四年夏四月丁巳，以行宕昌王梁弥博为安西
将军、河凉二州刺史、宕昌王。

按：《梁书武帝本纪》云云。

天监七年。春正月戊子，以元树为恒、朔二州都督，封
魏郡王。

按《梁书武帝本纪》。不载按《南史本纪》云云。

### 普通六年春正月甲戌以元法僧为司空封始安郡王二月辛巳改封法僧为宋王

按《梁书武帝本纪》。不载按《南史本纪》云云。

### 大通二年夏四月辛丑魏郢州刺史元愿达以义阳降封愿达为乐平王

按：《梁书武帝本纪》云云。

### 中大通四年封元景隆等为王

按《梁书武帝本纪》，不载。按《南史本纪》中：“大通四年，
春二月壬寅，以太尉元法僧还北王魏，以侍中元景
隆为徐州刺史，封彭城郡王；通直常侍元景宗为青
州刺史，封平昌郡王，随法僧北侵。冬十二月丙子，魏
彭城王尔朱仲远来奔，以为定洛将军，封河南王，北
侵，随所克土，使自封建。”

中大通六年封《元庆和》为魏王。

按《梁书武帝本纪》，不载按《南史本纪》，“六年冬十月
丁卯，以信武将军元庆和为镇北将军，封魏王。”

### 大同二年封元罗为东郡王

按《梁书武帝本纪》。不载按《南史本纪》。“大同二年夏
五月癸卯。以魏凉州刺史元罗为青冀二州刺史。封
东郡王。”

大同七年春二月乙巳，以行宕昌王梁弥泰为平西
将军、《河梁》二州刺史、宕昌王。

按：《梁书武帝本纪》云云。

### 太清元年春封侯景为河南王

按《梁书武帝本纪》：“太清元年春二月庚辰，魏司徒侯
景求以豫章、广、颍、洛阳、西扬、东荆、北荆、襄、东豫、南兖、
西兖、齐等十三州内属。壬午，以景为大将军，封河南
王，大行台承制如邓禹故事。”